**FZ Forza Latvijas čempionāts badmintonā 2024**

**U13, U17, U21 vecuma grupas**

**Nolikums**

1. Organizatori
	1. Rīkotājs: Latvijas Badmintona federācija, sadarbībā ar Jelgavas badmintona klubu “Badminton 100”
	2. Turnīra direktors: Tiks noteikts
	3. Galvenais tiesnesis: Kristians Rozenvalds (+371 29546666; kristians@rozenvalds.lv)
2. Norises vieta un laiks
	1. Zemgales Olimpiskais centrs, Kronvalda iela 24, Jelgava
	2. 2024. gada 06.-07. aprīlis

Sestdien 06. aprīlī, ne agrāk kā 10:00, ne ilgāk kā 22:00

Svētdien 07. aprīlī, ne agrāk kā 09:00, ne ilgāk kā 20:00

1. Tiesāšana
	1. Spēles līdz fināliem tiesā (liek rezultātu) paši spēlētāji. Likt rezultātu var norīkot Galvenais tiesnesis un/vai Sekretariāts.
	2. Finālspēles tiesā Galvenā tiesneša norīkots Paaugstinājuma tiesnesis un 2 līnijtiesneši.
	3. Galvenais tiesnesis var norīkot Paaugstinājuma tiesnesi uz jebkuru spēli, kā arī jebkuras spēles vidū
	4. Par Paaugstinājuma tiesnešu un Līnijtiesnešu uzaicināšanu un tiesnešu darba procesa organizēšanu atbild Rīkotājs.
2. Kategorijas
	1. Sacensības vienlaicīgi notiek trīs vecuma grupās:
		1. U13 vecuma grupa (2012. gadā dzimušie un jaunāki)

Vienspēles svētdienā, dubultspēles un jauktās dubultspēles sestdienā.

* + 1. U17 vecuma grupa (2008. gadā dzimušie un jaunāki)

Vienspēles sestdienā, dubultspēles un jauktās dubultspēles svētdienā.

* + 1. U21 vecuma grupa (2004. gadā dzimušie un jaunāki)

Vienspēles svētdienā, dubultspēles un jauktās dubultspēles sestdienā.

* 1. Lai kategorija tiktu iekļauta Latvijas čempionātā, tajā jābūt vismaz 6 piereģistrētiem vienspēļu dalībniekiem vai 4 piereģistrētiem pāriem.
	2. Kategorijas ar mazāku dalībnieku skaitu var tikt izspēlētas Latvijas čempionāta laikā, taču dalībnieki netiks apbalvoti ar Latvijas čempionāta medaļām.
1. Dalībnieki:
	1. Čempionātā var piedalīties spēlētāji ar derīgu LBF reitinga licenci (info par licencēm pieejams šeit: <https://badminton.lv/index.php?lang=lv&id=446> ), tai skaitā:
		1. Latvijā pastāvīgi dzīvojošie (ar personas kodu) atbilstošā vecuma spēlētāji
		2. LBF Valdes lēmumā “Par robežpilsētas Valkas/Valgas spēlētāju dalību Latvijas nacionālajos čempionātos” minētie atbilstošā vecuma spēlētāji.
	2. Viens spēlētājs var piedalīties 3 kategorijās: vienā no vienspēlēm, vienā no dubultspēlēm un vienā no jauktajām dubultspēlēm, izvēloties savu vecuma grupu, vai spēlējot augstākā vecuma grupā jebkuru no kategorijām pēc savas, treneru vai vecāku izvēles.
	3. Spēles Rīkotājs negarantē ieplānot 30 minūšu atpūtu starp spēlēm, ja dalībnieks dažādas kategorijas spēlē dažādās vecuma grupās.
2. Pieteikumi un publicēšanas laiki:
	1. Pieteikumi tiek pieņemti rakstiskā veidā, tos nosūtot uz e-pastu: pieteikumi@badminton.lv
	2. Pieteikumā jānorāda spēlētāja Vārds, Uzvārds, Dzimšanas gads, pārstāvošā organizācija un kategorijas, kurās spēlētājs vēlas piedalīties.
	3. Dubultspēlēm var pieteikt pārus, pieteikumā norādot pārinieka Vārdu, Uzvārdu un pārstāvošo organizāciju, vai arī spēlētāju bez pāra, norādot informāciju, ka spēlētājs meklē partneri dubultspēļu un/vai jaukto dubultspēļu kategorijās.
	4. Pieteikumu iesniegšanas termiņš ir 2024. gada 02. aprīlis plkst. 22:00.

Pieteikumi, kas iesūtīti pēc pieteikuma termiņa beigām,NETIKS pieņemti.

* 1. Līdz 2024. gada 03. aprīļa plkst. 10:00 programmā “tournamentsoftware” tiek publicēts pieteikumu saraksts, norādot visus pieteiktos dalībniekus un pārus, lai pieteicēji var pārliecināties, ka pieteikums saņemts vai nosūtīts pareizi.
	2. Līdz 2024. gada 03. aprīļa plkst. 22:00 pieteicēji var veikt korekcijas grupās, kā arī atcelt spēlētāju dalību.
	3. Līdz 2024. gada 03. aprīļa plkst. 23:00 ir publicēts gala pieteikumu saraksts, kas sarindots saskaņā ar Latvijas badmintona federācijas reitingu uz 2024. gada 02. aprīli.
	4. Spēļu tabulas un laiki tiek publicēti līdz 2024. gada 04. aprīļa plkst.21:00. Spēļu tabulas, kas publicētas pirms šī termiņa, tiek uzskatītas par darba variantu – melnrakstu, ja vien programmā “tournamentsoftware” info sadaļā nav ielikts apstiprinājums, ka tabulas ir pilnībā sastādītas un nemainīsies.
1. Izlikšana un izspēles kārtība
	1. Dalībnieki turnīrā tiek izlikti saskaņā ar 2024. gada 02. aprīļa reitingu
	2. U17 un U21 vecuma grupās visās kategorijās turnīri tiek organizēti zaros, saskaņā ar reitingu.
	3. Ja U17 un U21 vecuma grupās turnīrā tiek pieteikti vairāk par 16 dalībniekiem, tad turnīrs tiek organizēts vairākās kārtās vai kā kvalifikācijas zars, kur pirmie 4 spēlētāji pēc reitinga gaida četrus kārtu vai kvalifikācijas uzvarētājus.
	4. Vienā kategorijā tiek garantētas vismaz 2 ieplānotās spēles.
	5. Izņēmumi.
		1. Ja turnīrā tiek pieteikti 5 pāri, tad tiek rīkots grupas turnīrs, kur katrs izspēlē ar katru
		2. Ja turnīrā tiek pieteikti 9 vienspēļu spēlētāji vai pāri, tad sākotnēji tiek rīkots grupas turnīrs 3 grupas pa 3 spēlētājiem, kur pirmo divu vietu ieguvēji katrā grupā kvalificējās uz zaru TOP8, atstājot brīvu 7. un 8. vietu.
	6. U13 vecuma grupā sākotnēji tiek rīkots grupas turnīrs, dalībniekus izkārtojot grupās saskaņā ar reitingu. Ja dalībnieku skaits ir 6 vai vairāk, tad pēc tam tiek rīkots izslēgšanas turnīrs, kur cīņu par medaļām turpina katras grupas 2 labākie dalībnieki.
	7. Rīkotājs negarantē ieplānot spēles par visām vietām.
	8. Spēļu tabulās un grupu izkārtojumā, nekādas izmaiņas netiks veiktas pēc 2024. gada 03. aprīļa plkst. 22:00, izņemot ar Galvenā tiesneša lēmumu, bet ne vēlāk kā 30 minūtes pirms turnīra sākuma, ja kādā no kategorijām tiek atsaukti ½ vai vairāk no TOP 8 spēlētājiem vai pāriem.
2. Dalības maksas
	1. Vienspēles – 10 eur
	2. Dubultspēles un jauktās dubultspēles – 7,5 eur (katram no dalībniekiem par vienu kategoriju)
	3. Uzrādot derīgu Latvijas Goda ģimenes apliecību “3+ Ģimenes karte” un maksājot pašam par sevi, dalības maksai piemērojama atlaide – 5 eur.
	4. Maksājumus par dalību var veikt ar pārskaitījumu uz rekvizītiem:

**Jelgavas badmintona klubs “Badminton 100”**

Reģ.Nr.: 40008302534

Swedbank, Kods: HABALV22

Konts: LV95HABA0551049962425

* 1. Uz vietas būs iespējams veikt samaksu ar bankas karti.
1. Inventārs
	1. Sacensību norises vietā ir 9 laukumi dubultspēlēm
	2. Spēles notiek ar sacensību spalvu bumbiņām. Badmintona bumbiņas nodrošina paši dalībnieki vai to pavadošās organizācijas
2. Apbalvošana
	1. Apbalvošana notiek speciāli iekārtotā apbalvošana laukumā, nepārtraucot spēles uz citiem laukumiem, atsevišķā ceremonijā katrai grupai, ne ilgā kā stundas laikā pēc tam, kad noskaidroti visi medaļnieki.
	2. Medaļas nodrošina sacensību organizators
	3. Latvin.lv nodrošina balvas 800 eur vērtībā
3. Apdrošināšana un medicīna
	1. Par spēlētāja veselības stāvokli un apdrošināšanu atbild pats spēlētājs, vai viņa pavadošā organizācija
	2. Pieteikums kalpo kā apliecinājums, ka veselības stāvoklis ir atbilstošs, lai dalībnieks varētu piedalīties sacensībās
	3. Sacensību vietā būs medicīnas kaste ar pirmās palīdzības u.c. medikamentiem
4. Cita informācija:
	1. Sacensību laikā tiks nodrošināta stīgošana, kā arī sporta preču veikals, kuru nodrošinās Latvin.lv
	2. Informācija par viesnīcām:
		1. Hotel Zemgale par 1 nakti
			1. 2+2 numurs ar brokastīm – 110 eur
			2. 2 vietīgs numurs ar brokastīm – 67 eur
			3. 1 vietīgs numurs ar brokastīm – 47 eur
		2. Hotel Zemgale, ja paliek 2 naktis
			1. 2+2 numurs ar brokastīm – 80 eur
			2. 2 vietīgs numurs ar brokastīm – 47 eur
			3. 1 vietīgs numurs ar brokastīm – 35 eur
		3. Speciālā cena par vakariņām, kas jāpasūta iepriekš – 5 eur/pers.
		4. Norēķini pa tiešo ar viesnīcu
		5. Viesnīcas mājas lapa: <https://skzemgale.lv/viesnica/>
	3. Pusdienu piedāvājums hallē:
		1. 5,5 eur pusdienu komplekts
		2. 3,2 eur otrais ēdiens atsevišķi
		3. 1,8 eur zupa atsevišķi
		4. Var veikt pasūtījumu caur Rīkotāju, vai arī maksāt par ēdināšanu hallē ēdinātājam.